Հավելված N 1

Հայաստանի Հանրապետության Շիրակի մարզի Անի

համայնքի ավագանու 2025 թվականի

փետրվարի 14-ի N 11-Ն որոշման

«Հավելված N 1

Հայաստանի Հանրապետության Շիրակի մարզի Անի

համայնքի ավագանու 2024 թվականի

դեկտեմբերի 25-ի N 181-Ն որոշման

**ՈՒ Ղ Ե Ր Ձ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՇԻՐԱԿԻ ՄԱՐԶԻ**

**ԱՆԻ ՀԱՄԱՅՆՔԻ ՂԵԿԱՎԱՐԻ 2025 ԹՎԱԿԱՆԻ ԲՅՈՒՋԵՏԱՅԻՆ**

Բյուջեն, լինելով համայնքի եկամուտների ձևավորման ու ծախսերի կատարման տարեկան ֆինանսական ծրագիր, ուղղված է ՏԻՄ-երին օրենքով վերապահված լիազորությունների շրջանակներում համայնքային ծրագրերի իրականացմանը:

Մեր կողմից 2025 թվականի բյուջեն ուղղված է ծախսերի կատարման արդյունավետության բարձրացմանը և վերջնական արդյունքների ստացմանը:

2025 թվականի բյուջեն ցույց է տալիս բյուջետային ծրագրերն իրականացնելիս, որոշակի ռեսուրսներ ներդնելու դեպքում արդյունքների ձեռքբերումը՝ միաժամանակ արմատավորելով նոր որակի և մակարդակի կառավարում, ձևավորելով ներդրված ռեսուրսների և ստացված արդյունքների միջև ինտեգրացված կապ, ապահովելով բյուջետային ծրագրի միջոցառումների կատարման թափանցիկությունն ու վերահսկման արդյունավետ մեխանիզմը:

Բյուջետավարման գործընթացը հնարավորություն է տալիս համայնքի հնգամյա զարգացման ծրագրի (ՀՀԶԾ-ի) և տարեկան աշխատանքային պլանի (ՏԱՊ-ի) հիման վրա պլանավորել համայնքի ֆինանսական միջոցները, դրանք օգտագործել խնայողաբար, արդյունավետ և հրապարակային:

Կարևորելով մասնակցային գործընթացները տեղական ինքնակառավարման համակարգում՝ բյուջետավարման այս ձևաչափով ամրագրվում է հաշվետվողականությունը, շարունակականությունը, ծրագրերի առաջնահերթությունների հստակ սահմանումը, բյուջետավարման գործառույթների հստակ բաշխումը:

Որդեգրելով աշխատանքային նոր ռազմավարություն՝ համայնքի բյուջետավարումը դադարում է դիտարկվել որպես ֆինանսական պլանի կազմում և կատարում, այլ առավել կարևորվում են բնակչությանը համայնքային որակյալ ծառայությունների մատուցումը և համայնքի խնդիրների աստիճանական լուծումը։

Գալիք բյուջետային տարվա համայնքի զարգացման հիմնական ուղղություններն են՝

* Բարելավել համայնքի ֆինանսական վիճակը՝ ճշտելով հողի հարկի և գույքահարկի բազաները՝ բարձրացնելով սեփական եկամուտների հավաքագրման մակարդակը:
* Բարձրացնել բնակչությանը մատուցվող համայնքային ծառայությունների մակարդակը և որակը:
* Իրականացնել կրթության, մշակույթի և սպորտի բնագավառների համայնքային ենթակառուցվածքների պահպանման, շահագործման, նորոգման, գույքային վերազինման և այլ աշխատանքներ:
* Կապիտալ ներդրումներ կատարել համայնքի բնակարանային կոմունալ տնտեսության, բարեկարգման և ճանապարհային տնտեսության բնագավառներում:
* Աշխուժացնել համայնքի մշակութային, մարզական և հասարակական կյանքը:
* Իրականացնել սոցիալական տարաբնույթ ծրագրեր և այլն։

Համայնքի 2025 թվականի զարգացման հիմնական ուղղությունները միտված են բնակչության կենսական շահերի ապահովմանը, շրջակա միջավայրի պահպանմանը, համայնքի հարմարավետ ու բարեկեցիկ միջավայրի ստեղծմանը, համայնքային ենթակառուցվածքների արդիականացմանն ու զարգացմանը, ինչպես նաև համայնքի գլխավոր հատակագծին համապատասխան քաղաքաշինական ծրագրերի իրականացմանը:

Ես դիմում եմ համայնքի բնակիչներին, ավագանու անդամներին, բնակավայրերի վարչական ղեկավարներին, համայնքային կազմակերպությունների աշխատակիցներին՝ շահագրգիռ մոտեցում ցուցաբերելու համայնքի 2025 թվականի բյուջեի միջոցների գոյացմանը, դրանց նպատակային օգտագործմանը, բյուջեի կատարմանը և վերահսկմանը:

Անի համայնքի 2025 թվականի բյուջեի նախագիծը կազմվել է «Հայաստանի Հանրապետության բյուջետային համակարգի մասին» և «Տեղական ինքնակառավարման մասին» Հայաստանի Հանրապետության օրենքների պահանջներին համապատասխան, որի ձևավորման հիմքում ընկած են խնայողականությունը, հաշվեկշռվածությունը, արդյունավետությունը, հավաստիությունը, հստակությունն ու թափանցիկությունը:

Անի համայնքի 2025 թվականի բյուջեն կանխատեսում է՝

**եկամուտների գծով՝ 1333861.7 հազար դրամ**

**ծախսերի գծով՝ 1671657.6 հազար դրամ**

**դեֆիցիտը՝ 337795.9 հազար դրամ**

1. **Եկամուտների կանխատեսում.**

**1.1** Հարկեր և տուրքեր` 238794.9 հազար դրամ

**1.2** Պաշտոնական դրամաշնորհներ` 994809.5 հազար դրամ

**1.3** Այլ եկամուտներ` 100257.3 հազար դրամ

1. **Ծախսերի կանխատեսում.**

**2.1** Ընդհանուր բնույթի հանրային ծառայություններ` 382197.9 հազար դրամ

**2.2** Տնտեսական հարաբերություններ` 389528.5 հազար դրամ

**2.3** Շրջակա միջավայրի պաշտպանություն` 273392.4 հազար դրամ

**2.4** Բնակարանային շինարարություն և կոմունալ ծառայություն` 204171.0հազար դրամ

**2.5** Հանգիստ, մշակույթ և կրոն` 135351.2 հազար դրամ

**2.6** Կրթություն` 247116.6 հազար դրամ

**2.7** Սոցիալական պաշտպանություն` 7900.0 հազար դրամ

**2.8** Պահուստային ֆոնդ` 32000.0 հազար դրամ

Այսպիսով, Անի համայնքի 2025 թվականի բյուջեի նախագիծը առաջարկվում է հաստատել.

1. **Եկամուտների գծով՝ 1333861.7 հազար դրամ**
2. **Ծախսերի գծով՝ 1671657.6 հազար դրամ**
3. **Դեֆիցիտը՝ 337795.9 հազար դրամ**

Նախորդ 2023 թվականի փաստացի, 2024 թվականի հաստատված և 2025 թվականի նախատեսված եկամուտների համեմատականները կցվում են:

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ՇԻՐԱԿԻ ՄԱՐԶԻ ԱՆԻ ՀԱՄԱՅՆՔԻ ՂԵԿԱՎԱՐ՝ Ա. ՍԱՐԻԲԵԿՅԱՆ**